– Ես կը յուսամ, որ շուտով խաղաղութեան աղաւնին կը վերադառնայ Սուրիա, որպէսզի մենք կարենանք կրկին անգամ մեր ազգային կեանքը վայելել, մեր եկեղեցիները, մեր դպրոցները վայելել: Բոլոր անոնք, որոնք դուրս ելան այս դժուար պայմաններու բերումով, ու եթէ դուրսը յաջողութիւն չեն գտած, վերադառնան իրենց բոյնը, վերադառնան Սուրիա: Իսկ անոնց, որոնք Հայաստանի մէջ հաստատուած են, կը ցանկամ հետեւեալը ըսել. հայրենիքը բառ մը չէ, հայրենիքը լոկ հասկացողութիւն մը չէ: Հայրենիքը այն զգացումն է, ապրումն է, որ մենք ի ծնէ լսած ենք, լսած ենք մեր ժողովուրդին մասին, պատմութեան մասին: Պէտք է ցանկայի, որ հայրենիքի անունը միշտ բարձր պահուի: Հայրենիքը կ’ընէ այն, ինչ կրնայ, իր սահմաններուն մէջ, եւ մենք այդ ամէնուն համար շնորհակալ ենք: